# *Az SZMSZ 4. sz. melléklete*

**BECEFA, ZSIBÓT TELEPÜLÉSRÉSZI ÖNKORMÁNYZATOK**

**MŰKÖDÉSI SZABÁLYZATA**

**BECEFA RÉSZÖNKORMÁNYZAT MŰKÖDÉSI SZABÁLYZATA**

**I. Szervezete**

A részönkormányzat vezetője a településrész mindenkori képviselője.

A részönkormányzat két tagját a Képviselő-testület a képviselői ciklus idejére választja a településrészi gyűlés ajánlásának megfelelően az önkormányzati választásokat követő 60 napon belül.

**II. Működése**

A részönkormányzat szükség szerint, de évente legalább tíz ülést tart, összhangban a Képviselő-testületi ülések rendjével.

A részönkormányzat ülését a vezetője hívja össze, tartós akadályoztatása esetén az általa megbízott részönkormányzat tagja.

Az ülést úgy kell összehívni, hogy arról az érintettek legalább 10 naptári nappal korábban tudomást szerezzenek. A meghívás történhet írásban és más módon is, de a meghívással egy időben közölni kell a tárgyalandó napirendeket is. Pénzügyi tárgyú előterjesztés csak írásos formában terjeszthető elő.

A részönkormányzat határozatképes, ha ülésén a tagok több mint fele jelen van. Döntéseit szótöbbséggel hozza.

A részönkormányzat üléseiről jegyzőkönyvet kell készíteni, és egy példányát le kell fűzni, egy példányát pedig a jegyzőhöz kell továbbítani.

A döntéseket évente kezdődő sorszámmal, külön kell nyilvántartani, és lefűzve megőrizni. Az anyagok eredeti példányát a részönkormányzat vezetője köteles haladéktalanul a Polgármesteri Hivatal irattárába őrzésre leadni.

A részönkormányzat köteles évente legalább egy alkalommal települési gyűlést tartani, és tájékoztatni a településrész lakóit az önkormányzat lényegesebb döntéseiről, a településrészt érintő határozatairól, illetve a részönkormányzat munkájáról.

A településrészi gyűlésen kell meghatározni azokat a feladatokat, amelyekre a településrészi önkormányzat részére átengedett önkormányzati pénzeszközök felhasználásra kerülhetnek.

A településrész számára átengedett önkormányzati pénzeszközök felhasználásáról a részönkormányzat a lakosság véleményének kikérése után minősített többséggel dönt. A döntés alapján felhasználható pénzeszközök tekintetében a részönkormányzat vezetője utalványozási joggal rendelkezik.

Az önkormányzat Szervezeti és Működési Szabályzata 49-57. §-ában a településrészi önkormányzatok létrehozása, működése részletesen szabályozva van.

A részönkormányzat működésére alkalmazandók az önkormányzati bizottságok működési szabályzatai.

A részönkormányzatok feladatköréről és hatásköréről az önkormányzat SZMSZ-ének 5. sz. melléklete rendelkezik.

A fenti szabályok együttesen alkalmazva adják a településrészi önkormányzat SZMSZ-ét.

**ZSIBÓT RÉSZÖNKORMÁNYZAT MŰKÖDÉSI SZABÁLYZATA**

**I. Szervezete**

A részönkormányzat vezetője a településrész mindenkori képviselője.

A részönkormányzat négy tagját a Képviselő-testület a képviselői ciklus idejére választja a településrészi gyűlés ajánlásának megfelelően az önkormányzati választásokat követő 60 napon belül.

**II. Működése**

A részönkormányzat szükség szerint, de évente legalább tíz ülést tart, összhangban a Képviselő-testületi ülések rendjével.

A részönkormányzat ülését a vezetője hívja össze, tartós akadályoztatása esetén az általa megbízott részönkormányzat tagja.

Az ülést úgy kell összehívni, hogy arról az érintettek legalább 10 naptári nappal korábban tudomást szerezzenek. A meghívás történhet írásban és más módon is, de a meghívással egy időben közölni kell a tárgyalandó napirendeket is. Pénzügyi tárgyú előterjesztés csak írásos formában terjeszthető elő.

A részönkormányzat határozatképes, ha ülésén a tagok több mint fele jelen van. Döntéseit szótöbbséggel hozza.

A részönkormányzat üléseiről feljegyzést kell készíteni, és egy példányát le kell fűzni, egy példányát pedig a jegyzőhöz kell továbbítani.

A döntéseket évente kezdődő sorszámmal, külön kell nyilvántartani, és lefűzve megőrizni. Az anyagok eredeti példányát a részönkormányzat vezetője köteles haladéktalanul a Polgármesteri Hivatal irattárába őrzésre leadni.

A részönkormányzat köteles évente legalább egy alkalommal települési gyűlést tartani, és tájékoztatni a településrész lakóit az önkormányzat lényegesebb döntéseiről, a településrészt érintő határozatairól, illetve a részönkormányzat munkájáról.

A településrészi gyűlésen kell meghatározni azokat a feladatokat, amelyekre a településrészi önkormányzat részére átengedett önkormányzati pénzeszközök felhasználásra kerülhetnek.

A településrész számára átengedett önkormányzati pénzeszközök felhasználásáról a részönkormányzat a lakosság véleményének kikérése után minősített többséggel dönt. A döntés alapján felhasználható pénzeszközök tekintetében a részönkormányzat vezetője utalványozási joggal rendelkezik.

Az önkormányzat Szervezeti és Működési Szabályzata 49-57. §-ában a településrészi önkormányzatok létrehozása, működése részletesen szabályozva van.

A részönkormányzat működésére alkalmazandók az önkormányzati bizottságok működési szabályzatai.

A részönkormányzatok feladatköréről és hatásköréről az önkormányzat SZMSZ-ének 5. sz. mellékleterendelkezik.

Fenti szabályok együttesen alkalmazva adják a településrészi önkormányzat SZMSZ-ét.